NEX โชว์ฟอร์มแกร่ง Q1 พลิกกำไร 152 ล้าน ขายรถไฟฟ้า 563 คัน-รับส่วนแบ่งเงินลงทุนเพิ่ม
NEX โชว์ฟอร์มแกร่งไตรมาส 1/66 พลิกกำไร 152 ล้านบาท จากปีก่อนขาดทุน 62.75 ล้านบาท หลังรายได้รวมพุ่งเฉียด 20 เท่าตัว หลังส่งมอบรถไฟฟ้า 563 คัน-รับส่วนแบ่งเงินลงทุนเพิ่ม
NEX โชว์ฟอร์มแกร่ง Q1 พลิกกำไร 152 ล้านบาท หลังรายได้พุ่ง หลังส่งมอบรถไฟฟ้า 563 คัน-รับส่วนแบ่งเงินลงทุนเพิ่ม
12 พ.ค. 2566

บริษัท เน็กซ์ พอยท์ จำกัด (มหาชน) หรือ NEX รายงานผลการดำเนินงานงวดไตรมาส 1/66 สิ้นสุดวันที่ 31 มี.ค.66 ดังนี้

โดยไตรมาส 1/66 บริษัทฯ มีรายได้รวม 3,210.63 ล้านบาท เพิ่มขึ้น 1,978% จากงวดเดียวกันของปีก่อนมีรายได้รวม 154.51 ล้านบาท เป็นผลมาจากซึ่งส่วนใหญ่เป็นการเพิ่มขึ้นของธุรกิจเกี่ยวกับยานยนต์ไฟฟ้าเชิงพาณิชย์ 3,017.38 ล้านบาท เนื่องจากในไตรมาส 1/66 บริษัทฯ จําหน่ายรถไฟฟ้าเชิงพาณิชย์ได้ 563 คัน ดังนั้นจึงเป็นผลโดยตรงต่อรายได้จากการประกอบธุรกิจของกลุ่มกิจการ
รวมทั้งส่วนแบ่งกำไร (ขาดทุน) จากเงินลงทุนในบริษัทร่วม สำหรับไตรมาสที่ 1 สิ้นสุดวันที่ 31 มีนาคม 2566 และ 2565 มี ส่วนแบ่งกำไร จำนวน 139.23 ถ้านบาท และมีส่วนแบ่งขาดทุน 22.38 ล้านบาท ตามลำดับ กำไรเพิ่มขึ้นจากงวดเดียวกันของปีก่อนจำนวน 161.61 ล้านบาท เนื่องจาก ไตรมาสที่ 1 ปี 2566 มีการขายสินค้าให้กับลูกค้า ส่งผลให้บริษัทฯ รับรู้ส่วนแบ่งกำไรจากเงินลงทุนในบริษัทร่วมเพิ่มขึ้น แต่ในไตรมาสที่ 1 ปี 2565 ยังไม่มีการขาย เนื่องจากโรงงานเพิ่งก่อสร้างแล้วเสร็จ และอยู่ในช่วงทดสอบไลน์การผลิต